แชน ปัจจุสานนท์

พลเรือตรี แชน ปัจจุสานนท์ (6 กุมภาพันธ์ พ.ศ. 2447 - 10 กุมภาพันธ์ พ.ศ. 2525) อดีตทหารเรือชาวไทย อดีตนักการเมืองชาวไทย อดีตรองเสนาธิการทหารเรือฝ่ายยุทธการ อดีตสมาชิกสภาผู้แทนราษฎรจังหวัดพระนคร พรรคประชาธิปัตย์ และเป็นบิดาของ พลเรือเอก ชุมพล ปัจจุสานนท์ อดีตเสนาธิการทหารเรือ อดีต ผู้บัญชาการทหารเรือ และอดีต องคมนตรี ในรัชสมัย พระบาทสมเด็จพระมหาภูมิพลอดุลยเดชมหาราช บรมนาถบพิตร

 ประวัติ 
พลเรือตรีแชนเกิดที่ ตำบลวัดใหม่ อำเภอเมืองจันทบุรี จังหวัดจันทบุรี เป็นบุตรชายของ กำนันปัด กับ นางเชย

ด้านชีวิตครอบครัวสมรสกับ นางไพโรจน์ ปัจจุสานนท์ (สกุลเดิม อมาตยกุล) มีบุตรชายคือ พลเรือเอก ชุมพล ปัจจุสานนท์

 การศึกษา 
 โรงเรียนเบญจมราชูทิศ จังหวัดจันทบุรี
 โรงเรียนสวนกุหลาบวิทยาลัย
 โรงเรียนนายเรือ

 รับราชการ 
พลเรือตรีแชนได้รับพระราชทานยศ เรือตรี เมื่อวันที่ 27 เมษายน พ.ศ. 2469 พระราชทานยศทหารและอำมาตย์ (หน้า ๔๓๖)  ต่อมาเรือตรีแชนได้รับพระราชทานยศ เรือโท เมื่อวันที่ 1 เมษายน พ.ศ. 2470 พระราชทานยศทหารเรือ (หน้า ๑๗)  จากนั้นในวันที่ 1 เมษายน พ.ศ. 2473 เรือโทแชนจึงได้รับพระราชทานยศ เรือเอก พระราชทานยศทหารเรือ (หน้า ๑๑)  

กระทั่งวันที่ 1 เมษายน พ.ศ. 2481 เรือเอกแชนจึงได้รับพระราชทานยศ นาวาตรี ประกาศกระทรวงกลาโหม เรื่อง พระราชทานยศทหาร (หน้า ๔๓๘)  ในวันที่ 1 เมษายน พ.ศ. 2483 นาวาตรีแชนได้รับพระราชทานยศ นาวาโท  ประกาศกระทรวงกลาโหม เรื่อง พระราชทานยศทหาร (หน้า ๕๕๕)  

จากนั้นในวันที่ 19 มิถุนายน พ.ศ. 2484 นาวาโทแชนได้รับพระราชทานยศ นาวาเอก ประกาศกระทรวงกลาโหม เรื่อง พระราชทานยศทหาร (หน้า ๑๙๑๔)  ต่อมาในวันที่ 1 กรกฎาคม พ.ศ. 2487 นาวาเอกแชนได้รับพระราชทานยศ พลเรือตรี ประกาศสำนักนายกรัฐมนตรี เรื่อง พระราชทานยศทหาร (หน้า ๒๓๕๓)  นับเป็นยศทางทหารยศสุดท้ายของท่าน โดยพลเรือตรีแชนขณะยังมียศเป็นนาวาเอกได้รับโปรดเกล้าฯ แต่งตั้งให้ดำรงตำแหน่งรองเสนาธิการทหารเรือฝ่ายยุทธการเมื่อวันที่ 16 กันยายน พ.ศ. 2487 ประกาศสำนักนายกรัฐมนตรี เรื่อง ให้นายทหารรับราชการ 

ก่อนจะถูกปลดออกจากตำแหน่งและออกจากราชการพร้อมกับนายทหารเรือชั้นผู้ใหญ่อีก 8 นายคือ

 พลเรือเอก สินธุ์ กมลนาวิน ผู้บัญชาการทหารเรือ และรักษาราชการเสนาธิการทหารเรือ
 พลเรือโท หลวงเจริญราชนาวา รองผู้บัญชาการทหารเรือ
 พลเรือโท ผัน นาวาวิจิตร ผู้บังคับการกองเรือรบ
 พลเรือตรี ชลิต กุลกำม์ธร รองผู้บังคับการกองเรือรบ
 พลเรือตรี กนก นพคุณ ผู้บังคับการมณฑลทหารเรือที่ 1
 พลเรือตรี ประวิศ ศรีพิพัฒน์ เจ้ากรมยุทธศึกษาทหารเรือ
 พลเรือตรี ดัด บุนนาค เจ้ากรมสรรพาวุธทหารเรือ
และ พลเรือตรี ชลี สินธุโสภณ ผู้บังคับกองสัญญาณทหารเรือ เมื่อวันที่ 2 กรกฎาคม พ.ศ. 2494  ประกาศ สำนักนายกรัฐมนตรี เรื่อง ให้นายทหารออกจากประจำการ (หน้า ๒๘๐๗)  ภายหลังจากเหตุการณ์ กบฏแมนฮัตตัน

 การเมือง 
พลเรือตรีแชนสมัครเป็นสมาชิกพรรคประชาธิปัตย์และได้รับเลือกตั้งเป็นสมาชิกสภาผู้แทนราษฎรจังหวัดพระนคร เมื่อวันที่ 30 มีนาคม พ.ศ. 2501 ประกาศกระทรวงมหาดไทย เรื่อง ผลการเลือกตั้งสมาชิกสภาผู้แทนราษฎรประเภทที่ ๑ เพื่อแทนประเภทที่  ๒  แต่ดำรงตำแหน่งได้เพียง 6 เดือนก็ต้องพ้นจากตำแหน่งผู้แทนราษฎรภายหลังจากการปฏิวัติของ จอมพลสฤษดิ์ ธนะรัชต์ ผู้บัญชาการทหารบก และ ผู้บัญชาการทหารสูงสุด เมื่อคืนวันจันทร์ที่ 20 ตุลาคม พ.ศ. 2501

 อ้างอิง 

 บรรณานุกรม  

หมวดหมู่:ทหารเรือชาวไทย
หมวดหมู่:นักการเมืองจากจังหวัดจันทบุรี
หมวดหมู่:บุคคลจากอำเภอเมืองจันทบุรี
หมวดหมู่:บุคคลจากโรงเรียนเบญจมราชูทิศ จังหวัดจันทบุรี
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากโรงเรียนนายเรือ
หมวดหมู่:สมาชิกสภาผู้แทนราษฎรจังหวัดพระนคร
หมวดหมู่:นักการเมืองพรรคประชาธิปัตย์
หมวดหมู่:บุคคลในประวัติศาสตร์กรุงรัตนโกสินทร์
หมวดหมู่:พลเรือตรีชาวไทย